CELEX: C2004/251/10
Language: et
Date: 2004-10-09 00:00:00
Title: Kohtuasi C-336/04: Eelotsusetaotlus, mille esitas Commissione Tributaria Provinciale di Pordenone – Sezione 02 (Itaalia) – 14. juuli 2004. aasta määrusega kohtuasjas Banca Popolare FriulAdria SpA v. Agenzia Entrate Ufficio Pordenone

9.10.2004   
            
            
               ET
            
            
               Euroopa Liidu Teataja
            
            
               C 251/5
            
         Eelotsusetaotlus, mille esitas Commissione Tributaria Provinciale di Pordenone – Sezione 02 (Itaalia) – 14. juuli 2004. aasta määrusega kohtuasjas Banca Popolare FriulAdria SpA v. Agenzia Entrate Ufficio Pordenone
   (Kohtuasi C-336/04)
   (2004/C 251/10)
   Euroopa Ühenduste Kohus on saanud Commissione Tributaria Provinciale di Pordenone 14. juuli 2004. aasta määrusega otsustatud eelotsusetaotluse kohtuasjas Banca Popolare FriulAdria SpA v. Agenzia Entrate Ufficio Pordenone, mis saabus kohtukantseleisse 2. augustil 2004.
   Commissione Tributaria Provinciale di Pordenone küsib Euroopa Kohtult eelotsust järgmistes küsimustes:
   
               1.
            
            
               Kas komisjoni 11. detsembri 2001. aasta otsus 2002/581/EÜ (1) (EÜT L 184, 13.7.2002, lk 27) on kehtetu ja ühenduse õigusega vastuolus selles osas, mis puudutab seaduses nr 461/98 ja dekreetseaduses nr 153/99 pankasid käsitlevate sätete ühisturuga kokkusobivust vastupidiselt komisjoni arvamusele või kuuluvad nad igal juhul EÜ asutamislepingu artikli 87 lõike 3 punktides b ja c ettenähtud erandite alla?
            
         
               2.
            
            
               Eelkõige, kas ülalnimetatud otsuse artikkel 4 on kehtetu ja ühenduse õigusega vastuolus selles osas, milles komisjon:
               
                           a)
                        
                        
                           jättis täitmata oma kohustuse märkida EÜ asutamislepingu artikli 253 kohaselt piisavad põhjendused; ja/või
                        
                     
                           b)
                        
                        
                           rikkus õiguspärase ootuse põhimõtet; ja/või
                        
                     
                           c)
                        
                        
                           rikkus proportsionaalsuse põhimõtet?
                        
                     
         
               3.
            
            
               Kas EÜ asutamislepingu artikli 87 jj., nõukogu määruse (EÜ) nr 659/1999 (2) artikli 14 ja ühenduse õiguse üldpõhimõtete, eelkõige eelotsusetaotluse põhjendavas osas nimetatud põhimõtete, nõuetekohane tõlgendamine takistab igal juhul 24. detsembri 2002. aasta dekreetseaduse nr 282 (21. veebruaril 2003 vastu võetud seadusena nr 27) artikli 1 kohaldamist?
            
         
      (1)  Otsus Itaalia poolt pankade suhtes rakendatavate riigiabi kavade kohta.
   
      (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, 27.3.1999, lk 1).